
RAPORT DE SPECIALITATE

privind Instituirea si acordarea Medaliei Recunostintei Municipiului Timişoara


 Consiliul Local al Municipiului Timişoara

Pentru a recunoaşte meritele voluntarilor şi ale organizaţiilor de voluntariat, în 1985 ONU a proclamat data de 5 decembrie ca Zi Internaţională a Voluntarilor în slujba dezvoltării sociale şi economice.
Faptul că tot mai mulţi cetăţeni se implică în acţiuni de voluntariat şi că aprecierea celor care aleg să fie voluntari este tot mai mare face dovada maturității sociale şi culturale a cetăţenilor.
Implicarea civica însă nu înseamnă doar dăruire și altruism, dar și responsabilitate și angajament. 
Atunci când ne asumăm conștient și cu seriozitate implicarea civica, ne ajută să creștem intelectual, să ne dezvoltăm spiritual și să investim în inteligența noastră emoțională. 
Este o manifestare necesară, firească şi oamenii se implica fără să-și dea seama atunci când hrănesc un câine abandonat, când ajută un bătrân să traverseze strada, sau când învăţăm copii vecinilor să meargă cu bicicleta, sau atunci când faci un filmuleț cu telefonul mobil pentru a susține o cauză nobilă. Dorința de a te implica civic in regim de voluntariat este de fapt dorința de a dărui, de a fi alături de cel ce are nevoie de tine.
Cu toţii ne dorim prosperitate, siguranţă, o cultură bogată şi o viaţă decentă. Iar prin voluntariat orice cetățean poate face schimbarea pe care o dorește în societate. Voluntariatul este o valoare şi o tradiţie veche europeană. Și, cu cât mai mult cetățeni se implică în viața comunității în care locuiesc, cu atât crește coeziunea socială, respectiv calitatea vieții. 
	Medalia recunostintei a Municipiului Timişoara se acorda in semn de recunostinta pentru daruire voluntara si pentru merite deosebite aduse comunitatii.
	Acordarea Medaliei se va face anual, in luna decembrie, persoanelor care, prin implicarea civica in regim de voluntariat au adus o contributie deosebita si s-au facut remarcati in promovarea municipiului prin acte de o beneficitate exceptional.
	Propunerile se fac in fiecare an in perioada 1 noiembrie - 30 noiembrie de catre institutiile de invatamant (primar, gimnazial, liceal si universitar), institutiile de cultura, institutiile de sanatate, institutiile administratiei publice, asociatii si fundatii nonguvernamentale cu activitate notabila in ultimii 3 ani, SALVO.
	Toate propunerile facute vor avea obligatoriu anexata o expunere de motive/sustinere a  meritelor care au condus la ele.
	Propunerile vor fi analizate si jurizate de catre o comisie stabilita prin dispozitia Primarului si se vor posta pe pagina de internet a Primariei Municipiului Timisoara cu o scurta descriere.
	Toate propunerile vor face obiectul unui vot online, timp de o saptamana.
	Primului clasat, in baza aprecierii comisiei si a votului online i se va conferi Medalia recunostintei Municipiului Timişoara in semn de recunostinta pentru daruire voluntara si pentru merite deosebite aduse comunitatii.
	


Având în vedere expunerea de motive nr.                   precum şi  cele menţionate mai sus, 

PROPUNEM:

Emiterea unei hotărâri a Consiliului Local al Municipiului Timişoara prin care să se aprobe:

1. Instituirea „Medaliei Recunostintei Municipiului Timişoara”
2. Acordarea  „Medaliei Recunostintei” se va face conform Anexei  




Casa de Cultură a Municipiului Timişoara
Director Executiv
Pavel Dehelean

FO53-01,Ver.1

